ΓΡΑΠΤΗ ΕΡΩΤΗΣΗ E-0714/00

υποβολή: Glyn Ford (PSE) προς την Επιτροπή

(17 Μαρτίου 2000)

Θέμα: Εθνικοί τραπεζίτες και εθνοτικοί επιχειρηματίες

Στο πλαίσιο των στρογγυλών τραπεζών που είχε η Επιτροπή με εθνικούς τραπεζίτες, έθιξε το θέμα των διακρίσεων σε βάρος εθνοτικών επιχειρηματιών και αν όχι θα το πράξει στο μέλλον;

Απάντηση του κ. Liikanen εξ ονόματος της Επιτροπής

(18 Απριλίου 2000)

Το ζήτημα των δυσμενών διακρίσεων σε βάρος εθνοτικών μειονοτήτων στο χρηματοπιστωτικό τομέα εξετάστηκε τόσο κατά τη 2η όσο και κατά την 3η στρογγυλή τράπεζα τραπεζών και μικρών και μεσαίων επιχειρήσεων (ΜΜΕ), καθόσον οι επιχειρηματίες από εθνοτικές μειονότητες θεωρήθηκαν ότι είναι από τις πλέον ευπρόσβλητες ομάδες που αντιμετωπίζουν δυσχέρειες όσον αφορά την πρόσβαση σε χρηματοδοτήσεις. Η στρογγυλή τράπεζα τραπεζών και ΜΜΕ είναι μια πρωτοβουλία της Επιτροπής για τη βελτίωση των σχέσεων μεταξύ τραπεζών και ΜΜΕ.

Η 3η στρογγυλή τράπεζα συγκέντρωσε ευρωπαϊκές οργανώσεις ΜΜΕ, εκπροσώπους ευρωπαϊκών τραπεζών (ταμιευτήρια, συνεργατικές, εμπορικές τράπεζες) κεφάλαια επιχειρηματικών συμμετοχών και ενώσεις αμοιβαίων εγγυήσεων και αρκετές δημόσιεςπηρεσίες προώθησης των ΜΜΕ των κρατών μελών. Η τελική έκθεση της 2ης στρογγυλής τράπεζας εγκρίθηκε στις αρχές του 1997 και η τελική έκθεση της 3ης στρογγυλής τράπεζας θα εγκριθεί το Μάιο ή τον Ιούνιο του 2000.

Ορισμένοι από τους τραπεζικούς που συμμετείχαν διατύπωσαν την άποψη ότι τα δάνεια προς τους επιχειρηματίες αυτούς συνεπάγονταιψηλότερο του μέσου όρου κίνδυνο και συχνά δεν είναι τόσο αποδοτικά, γεγονός που μεταφράζεται σε μεγαλύτερες εγγυήσεις κατά την αξιολόγηση των αιτήσεων δανείων. Ωστόσο, εξακολουθούν να προσφέρουν μικροδάνεια σε άτομα που δημιουργούν επιχειρήσεις ώστε να διευκολύνουν την ενσωμάτωση εθνοτικών μειονοτήτων στην κοινωνία, ιδίως όταν μέρος του κινδύνου καλύπτεται από κρατικά προγράμματα.

Στη 2η στρογγυλή τράπεζα, μία από τις περιπτωσιολογικές μελέτες που επισημάνθηκαν στην τελική έκθεση ως ορθές πρακτικές ήταν η περίπτωση της οργάνωσης Mama Cash από τις Κάτω Χώρες, η οποία παρέχει συμβουλές και εγγυήσεις σε γυναίκες (ιδίως μετανάστριες από εθνοτικές μειονότητες) που επιθυμούν να συστήσουν επιχειρήσεις αλλά δεν έχουν καταφέρει δανειοδοτηθούν από τον τραπεζικό τομέα. Η πρωτοβουλία κρίθηκε ιδιαίτερα ενδιαφέρουσα επειδή είναι επιτυχής, αυτάρκης και δεν βασίζεται σε κρατικές χρηματοδοτήσεις.

Το σχέδιο τελικής έκθεσης της 3ης στρογγυλής τράπεζας εξετάζει επίσης το ζήτημα των εθνοτικών μειονοτήτων, τονίζοντας διάφορες πρωτοβουλίες των βρετανικών τραπεζών για την καλύτερη εξυπηρέτηση πελατών τους, μελών εθνοτικών μειονοτήτων.

Η Επιτροπή θα εξετάσει ενδελεχώς τις συστάσεις της στρογγυλής τράπεζας για καλύτερη πρόσβαση σε μικροδάνεια. Στο μεταξύ, η Επιτροπήπενθυμίζει ότι, στην πρόταση οδηγίας της περί της εφαρμογής της ίσης μεταχείρισης προσώπων ανεξάρτητα από τη φυλετική ή εθνική τους καταγωγή της 25ης Νοεμβρίου 1999(1), απαγορεύονται ρητά οι διακρίσεις για λόγους φυλετικής ή εθνικής καταγωγής για την πρόσβαση στιςπηρεσίες. Η Επιτροπή κάλεσε το Συμβούλιο και το Ευρωπαϊκό Κοινοβούλιο να επιταχύνουν την εξέταση της πρότασης, προκειμένου να εξασφαλιστεί η ταχεία έγκρισή της.

Αντίγραφο της τελικής έκθεσης της 2ης στρογγυλής τράπεζας διαβιβάζεται στον αξιότιμο βουλευτή και στη γραμματεία του Ευρωπαϊκού Κοινοβουλίου.

(1) COM(1999)566 τελικό.